Mhix l-ewwel darba li f'dawn il-ġranet tal-festa ta' San Nikola jisirqilna qalbna l-leħen melodjuż tal-qniepen tagħna. U bir- raġun għax il-knisja parrokkjali tas-Siġġiewi hi mogħnija b'sett ta' qniepen mill-isbaħ. Il-melodija tal-qniepen iġġegħelna nitfgħu l-ħarsa tagħna lejn il-kampnari …u forsi għal dawk li jinnotaw id-dettalji tisraqilhom l-interess u l-kurżità l-qanpiena l-antika peress li din tinsab imdendla waħedha fil- faċċata ta' quddiem tal-kampnar tax-xellug tal-knisja parrokkjali. Għalkemm ftit minsija minħabba li leħinha m'għadux jinstema' l-istorja tagħha tmur lura kważi 340 sena ilu. Mill-kuntratt tal-5 ta' Ottubru 1673 għand in-nutar Tommaso Agius, nafu li Pietro Sanches' għamel ftehim mal-prokuraturi mill-parroċċa tas-Siġġiewi li jfondi qanpiena ġdida għall-knisja parrokkjali. Għal dan ix- xogħol huwa rċieva qanpiena qadima b'xi qsim fiha, li t-toqol tagħha kien ta' 4 qnatar u 64 rotoli (371.2 kilogramma), kif ukoll 110 skudi bħala pagament minn qabel. Il-qanpiena ġiet fonduta tassew fl-1673 u b'kollox ġiet tiswa 328 skud 10 tari u 10 grani.2 Dawn il- flus inġabru mill-poplu tas-Siġġiewi kif turi l-kitba bil-Latin li hemm minquxa fuq il- qanpiena stess: Fuq din il-kitba hemm minquxa wkoll b'mod ftit raff immaġini sempliċi ta' San Nikola. Il-qanpiena m'għandha l-ebda marka tal-fonderija fejn saret u hi nieqsa minn dekorazzjonijiet oħra għajr għal-linji rqaq li jduru maż-żaqq tagħha Il-qanpiena, tqila 7 qnatar u nofs (600 kilogramma), ġiet ikkonsinjata minn Sanches fis-6 ta' Jannar 16745 Dan ifisser li probabbilment, il-qanpiena, l-ewwel ma 86 II) Grupp tal-Armar 6 ta' Diċembru 7 $ 4 Xi ddendiet kien fil-kampnar tal-knisja l-qadima ta' San Nikola peress li l-bini tal-knisja parrokkjali preżenti kien għadu ma bediex. 7 Li hu żgur hu li wara li nbniet il-knisja parrokkjali preżenti tas-Siġġiewi, din il-qanpiena sabet postha f'wieħed mill- kampnari. Maż-żmien in-numru ta' qniepen żdied u b'hekk ġie fformat is-'sett' il- qadim tal-qniepen tal-knisja tagħna. Ta' min jgħid li dan is-sett il-qadim kien ġabra ta' ħames qniepen magħmula minn fondituri differenti. Nafu li l-ikbar qanpiena fosthom kienet inħadmet Messina fl-1728 u swiet 146 skud. Din kienet ġiet ikkonsagrata fid- 19 ta' Ġunju tal-istess sena mill-Isqof Paulo Alpeheran de Bussan. Żewġ qniepen oħra għall-knisja tas-Siġġiewi kienu nħadmu fl- 1734: dik magħrufa bħala Pasqualina mħallsa minn Pasquale Dingli u l-oħra, aktarx ta' Sant'Anna. li l-flus għaliha nġabru mill-poplu tas-Siġġiewi. Dawn kienu ġew imbierka mill- Isqof de Bussan fit-28 ta' Novembru tal-istess sena Ma' dawn kien hemm qanpiena oħra mlaqqma ż-żgħira li kienet il-qanpiena li kienet tindaqq bħala sinjal qabel il-quddies. Dawn il-qniepen 'qodma' kienu baqgħu jitgawdew sal-1948, meta kien ġie deċiż li jinxtara sett qniepen ġodda għall-knisja tas- Siġġiewi għand il-fonderija John Tavlor dc Co Founders ta' Loughborough, l-Ingilterra. Biex jagħmel tajjeb għall-ispiża, is-sett il- qadim tal-qniepen inbiegħ lid-ditta John Tavlor £ Co. bis-somma ta' 499 lira sterlina u 17-il sold (£499 1s 5d). L-unika qanpiena li ma nbiegħetx kienet proprju l-qanpiena li għadna naraw illum fil-kampnar tax-xellug tal-knisja, liema qanpiena kienet magħrufa bħala dik tal-Mewt. Probabbilment kienet tissejjaħ hekk għax qabel ma nxtara s-sett il- ġdid tal-qniepen kienet tintuża biex tindaqq fit-trapassjoni. Maż-żmien kienet magħrufa wkoll bħala l-qanpiena tad-duttrina jew tal- bniet għax sas-snin sebgħin tas-seklu l-ieħor kienet għadha tintuża mill-membri tal- ' MUSEUM tal-bniet biex tagħti sinjal għall- bidu tad-duttrina. Minkejja li l-leħen tal-qanpiena l-antika waqa' fil-muta, hi għadha titgawda sal-lum bħala tifkira tas-sett il-qadim ta' qniepen li kellha l-knisja parrokkjali tas-Siġġiewi. 3 Din l-iskrizzjoni bil-Malti tgħid: Inħadmet bil- ġbir tan-nies tas-Siġġiewi fl-1673 biex tagħti ġieħ lil San Nikola taħt sema ta' pajjiż nisrani. Xogħol ta' Pietru Sanches bin il-mejjet Mattew minn Messina. Ħajr lil Mons Lawrenz Gatt għat-traduzzjoni mil- Latin. 7 Kenneth Cauchi, Il-Qniepen Tagħna (1948-1998) fi Is-Siġġiewi, Ġunju 1998, 28. 9 Tagħrif mogħti mis-sagristan, is-Sur Charlie Pace. Ara wkoll Il-Qniepen fi Is-Siġġiewi, Diċembru 1978, 15. Referenzi oħra: Joseph Goggi, Qniepen f'Malta u Għawdex u f'pajjiżi oħra, Malta 2003. Satt Nikola - Siġġiewi U 87